তার সময়ের অন্যতম সেরা ফুটবলার হিসেবে ধরা হয়ে থাকে। আলফ্রেডো ডি স্টেফানো নিঃসন্দেহে ফুটবল ইতিহাসের অন্যতম সেরা তারকা। পেলে কিংবা ইউসেবিওরা বলে গেছেন স্টেফানোর মত পরিপূর্ণ ফুটবলার তারা আগে কখনো দেখেননি। কলম্বিয়ান ক্লাব মিলিওনারিসে নাম করার পর তিনি ১৯৫৩ সালে আসেন রিয়াল মাদ্রিদে। স্টেফানো আর রিয়াল মাদ্রিদ একে অন্যের সমার্থক। রিয়ালকে সাফল্যের চূঁড়ায় নিয়ে যান স্টেফানো। ৫০-এর দশকে তিনি এই ক্লাবের হয়ে জয় করেন পাঁচটি ইউরোপিয়ান কাপের শিরোপা। তবে বিশ্বকাপ মানেই স্টেফানোর জন্য আক্ষেপ। আর্জেন্টিনার নাগরিক ছিলেন। সেই সূত্রে, আর্জেন্টিনার হয়ে ১৯৫০ ও ১৯৫৪ এই দুটি বিশ্বকাপ খেলতে পারতেন। কিন্তু এই দুটো খেলতেই অস্বীকৃতি জানায় আর্জেন্টিনা। এরপর স্টেফানো খেলেন কলম্বিয়ার হয়ে। সেখান থেকে স্পেন চলে আসেন। স্পেন ১৯৫৮ সালে বিশ্বকাপের মূল পর্বে সুযোগ পায়নি। তবে পেয়েছিল ১৯৬২ সালে। যদিও টুর্নামেন্ট শুরুর আগেই এক ইনজুরির কারণে আর বিশ্বকাপ খেলা হয়নি স্টেফানোর। হতাশা থেকে তিনি অবসর নিয়ে ফেলেন। জেতাও হয়নি বিশ্বকাপ।